ai4bharat/Pralekha huggingface dataset:
எஃகுத்துறை அமைச்சகம்
சர்வதேச யோகா தினத்தில் புத்தகயாவின் மகாபோதி ஆலயத்தில் யோகா ஆர்வலர்களுடன் மத்திய எஃகு துறை அமைச்சர் கலந்துகொண்டார்
பிரதமர் திரு நரேந்திர மோடியின் தலைமையில், விடுதலையின் அமிர்தப்பெருவிழா ஆண்டில் மத்திய அரசு, நாடு முழுவதும் உள்ள 75 சிறப்புமிக்க முக்கிய இடங்களில் 'மனிதகுலத்திற்கான யோகா' என்ற கருப்பொருளுடன் சர்வதேச யோகா தினத்தை கொண்டாடி வருகிறது.. மத்திய எஃகுதுறை அமைச்சர் திரு ராம் சந்திர பிரசாத் சிங், பீகாரின் புத்தகயாவில் உள்ள மகாபோதி கோயிலில் ஆயிரத்துக்கும் மேற்பட்ட யோகா ஆர்வலர்களை உள்ளடக்கிய யோகா பயிற்சி நிகழ்ச்சியில் கலந்து கொண்டார்.
புத்தகயாவில் நடைபெற்ற நிகழ்வில் உரையாற்றிய அமைச்சர், ஒவ்வொருவரின் வாழ்விலும் மனம், உடல் மற்றும் ஆன்மாவிற்கு யோகாவால் ஏற்படும் நன்மைகளை எடுத்துரைத்தார். இந்த பழமையான இந்திய நடைமுறையை, சர்வதேச யோகா தினத்தின் மூலம் சர்வதேச அளவில் அங்கீகரிக்கப்பட்ட கொண்டாட்டமாக மாற்றியதற்காக பிரதமருக்கு நாடு நன்றி தெரிவிக்கிறது என்று திரு ராம் சந்திர பிரசாத் சிங் கூறினார். பிரதமரின் ஆற்றல்மிக்க தலைமையின் கீழ் உருவாக்கப்பட்ட பல புதிய தொடக்கங்களில் சர்வதேச யோகா தினம் பல தசாப்தங்களுக்கு இந்தியாவின் புகழை யோகா பறைசாற்றும் என்று அமைச்சர் கூறினார்.
பிரதமர் அலுவலகம்
குடியரசுத் தலைவர், குடியரசுத் துணைத்தலைவர் மற்றும் திரு ராம்நாத் கோவிந்த், திரு வெங்கையா நாயுடு ஆகியோரை தீபாவளியன்று பிரதமர் சந்தித்தார்
குடியரசுத் தலைவர் திருமதி திரௌபதி முர்மு, குடியரசுத் துணைத் தலைவர் திரு ஜக்தீப் தன்கர் மற்றும் திரு ராம்நாத் கோவிந்த், திரு.வெங்கையா நாயுடு ஆகியோரை பிரதமர் சந்தித்து தீபாவளி வாழ்த்தை தெரிவித்தார்.
இது குறித்து பிரதமர் வெளியிட்டுள்ள ட்விட்டர் பதிவில்:
“குடியரசுத் தலைவர், குடியரசு துணைத்தலைவர், சந்தித்து நான் தீபாவளி வாழ்த்து தெரிவித்தேன்”.
“முன்னாள் குடியரசுத் தலைவர் திரு ராம்நாத் கோவிந்தை சந்தித்து வாழ்த்துக்களை பரிமாறிக் கொண்டேன்”.
“திரு வெங்கையா அவர்களை சந்தித்து தீபாவளி வாழ்த்து தெரிவித்தேன். அவரை சந்திப்பது எப்போதும் மகிழ்ச்சி அளிக்கக்கூடியது” என்று குறிப்பிட்டுள்ளார்.
பிரதமர் அலுவலகம்
கேரளாவின் வெள்ள நிலைமை தொடர்பாக அம்மாநில முதலமைச்சருடன் பிரதமர் பேசினார்
கேரளாவின் வெள்ள நிலைமை தொடர்பாக அம்மாநில முதலமைச்சர் திரு. பினராயி விஜயனுடன் பிரதமர் திரு. நரேந்திர மோடி பேசினார்.
“கேரள முதலமைச்சர் திரு. பினராயி விஜயனுடன் இன்று காலை மீண்டும் பேசினேன். மாநிலத்தின் வெள்ள நிலைமை குறித்து நாங்கள் விவாதித்தோம். மாநிலம் முழுவதும் மீட்பு மற்றும் நிவாரணப் பணிகளை மேலும் அதிகப்படுத்த பாதுகாப்பு அமைச்சகம் கேட்டுக் கொள்ளப்பட்டுள்ளது. கேரள மக்களின் பாதுகாப்புக்கும், நல்வாழ்வுக்கும் பிரார்த்திக்கிறேன்” என்று பிரதமர் தெரிவித்துள்ளார்.
(Visitor Counter : 53
பிரதமர் அலுவலகம்
2018 ஆகஸ்ட் 11-ம் தேதி பிரதமர் மும்பைக்கு பயணம்
பிரதமர் திரு.நரேந்திர மோடி நாளை  மும்பைக்கு பயணம் மேற்கொள்கிறார்.
பம்பாய் ஐ.ஐ.டி-யின் 56-வது பட்டமளிப்பு விழாவில் கலந்து கொண்டு அவர் பட்டமளிப்பு விழா பேருரை நிகழ்த்துகிறார்.
பட்டமளிப்பு விழாவுக்கு பின்னர் எரிசக்தி அறிவியல் மற்றும் பொறியியல் துறை, புதிய கட்டிடம் மற்றும் ஐ.ஐ.டி-யில் சுற்றுச்சூழல் அறிவியல் மற்றும் பொறியியல் மையத்தை பிரதமர் திறந்து வைக்கிறார்.
------
(Visitor Counter : 110
குறு சிறு மற்றும் நடுத்தர தொழில் துறை அமைச்சகம்
கேவிஐசி முன்னெடுப்பு- கர்நாடகாவின் மலவள்ளி மாவட்டத்தில் 300 தேனிப் பெட்டிகளை தலைவர் விநியோகித்தார்
காதி மற்றும் கிராமத் தொழில்துறை ஆணையத்தின் தலைவர் திரு மனோஜ் குமார், கர்நாடகாவில் 2023, ஜனவரி 18 முதல் 21 வரை நான்கு நாள் பயணம் மேற்கொண்டு வருகிறார். பயணத்தின் போது, தேனி வளர்ப்பு இயக்க திட்டத்தின் கீழ் 300 தேனிப் பெட்டிகளை அவர் விநியோகித்தார். பானை தயாரிப்பு தொழிலில் ஈடுபடும் மக்கள் திறனை மேம்படுத்துவதற்காக குயவர்களின் மின்சார சக்கர பயிற்சி திட்டத்தை அவர் தொடங்கி வைத்தார். மலவள்ளியில் நடைபெறும் இப்பயிற்சியில் சுமார் 40 பேர் பங்கேற்றுள்ளனர்.
இந்நிகழ்ச்சியில் பேசிய திரு மனோஜ் குமார், பிரதமர் திரு நரேந்திர மோடியின் தற்சார்பு இந்தியா தொலைநோக்குப் பார்வையை நிறைவேற்றும் வகையில், பல்வேறு திட்டங்கள், நிகழ்ச்சிகள் மூலம் இளைஞர்களுக்கு குறிப்பாக கிராமங்கள் மற்றும் மலைப்பகுதிகளில் உள்ள பெண்களுக்கான வேலைவாய்ப்பை உருவாக்குவதில் காதி மற்றும் கிராம தொழில்கள் ஆணையம் முக்கிய பங்கு வகிப்பதாக தெரிவித்தார். பல்வேறு முயற்சிகள் மூலம் நாட்டில் கூடுதல் வேலைவாய்ப்பை காதி மற்றும் கிராம தொழில்கள் ஆணையம் ஏற்படுத்தி வருவதாகவும் அவர் கூறினார். சிறு மற்றும் நடுத்தர தொழில்களை தொடங்குவதன் மூலம் வேலை தேடுபவராக இல்லாமல் வேலை அளிப்பவராக இளைஞர்கள் உருவாகி நாட்டை தற்சார்புடையதாக மாற்ற வேண்டும் என்ற பிரதமர் திரு நரேந்திர மோடியின் தொலைநோக்குப் பார்வையை நிறைவேற்றுமாறு அவர் வலியுறுத்தியுனார்.
உற்பத்தி தொழில்துறைக்கு ஊக்கமளிக்கும் வகையில் பிரதமரின் வேலைவாய்ப்பு உருவாக்கத் திட்டத்தின் கீழ், உற்பத்தி தொழில்பிரிவை தொடங்குவதற்காக வழங்கப்படும் நிதி ரூ. 25 லட்சம் என்பதிலிருந்து ரூ.50 லட்சமாக அதிகரிக்கப்பட்டுள்ளது என்றும் அவர் குறிப்பிட்டார்.
சிறுபான்மையினர் நலன் அமைச்சகம்
சிறுபான்மையின மாணவர்களுக்கு இலவச பயிற்சித் திட்டம்
சீக்கியம், ஜெயின், இஸ்லாம், கிறித்தவம், பௌத்தம் மற்றும் பார்சி ஆகிய அறிவிக்கப்பட்ட ஆறு சிறுபான்மையின சமூகத்தைச் சேர்ந்த மாணவர்கள்/ விண்ணப்பதாரர்களுக்கு உதவும் வகையில் புதிய விடியல்  என்ற விலையில்லா பயிற்சித் திட்டத்தை மத்திய அரசு அமல்படுத்தியது. இந்தத் திட்டம் பற்றி நாடாளுமன்றத்தின் மக்களவையில் கேள்வி ஒன்றுக்கு எழுத்துப்பூர்வமாக அளித்த பதிலில் சிறுபான்மையின விவகாரங்கள் துறை அமைச்சர் திருமதி ஸ்மிருதி ஜூபின் இரானி கூறியதாவது: இத்திட்டம் தொடங்கப்பட்டது முதல் சுமார் 1.19 லட்சம் பேர் பயனடைந்துள்ளனர், இவர்களுள் 12,155 பேர் ஆந்திர பிரதேசத்தைச் சேர்ந்தவர்கள்.
தொழில்நுட்பக் கல்வி, தொழில் கல்விக்கான படிப்புகளில் சேர்வதற்குத் தகுதி பெறவும், பொதுத்துறை நிறுவனங்கள், வங்கிகள், ரயில்வே உட்பட மத்திய மற்றும் மாநில அரசுகளின் கீழ் இயங்கும் நிறுவனங்களில் குரூப் ‘ஏ’, ‘பி’ மற்றும் 'சி’ பணியிடங்களுக்கான போட்டித் தேர்வை எதிர்கொள்வதற்கும் இலவச பயிற்சித் திட்டத்தின் கீழ், அறிவிக்கப்பட்ட சிறுபான்மையின சமூகத்தைச் சேர்ந்த மாணவர்கள்/ விண்ணப்பதாரர்களுக்கு பயிற்சி அளிக்கப்பட்டது. திட்டங்களை அமல்படுத்தும் முகமைகள்  மூலம் இப்பயிற்சிகள் நாடு முழுவதும் அளிக்கப்பட்டன.
இத்திட்டத்தின் கீழ் பயனுடைந்துள்ள சிறுபான்மையின மாணவர்களின் மாநில அளவிலான விவரங்களை http://www.minorityaffairs.gov.in/ என்ற அமைச்சகத்தின் இணையதளத்தில் காணலாம். பயிற்சித் திட்டத்தை அமல்படுத்தும் முகமையைப் பொறுத்து பயிற்சி காலம் 3 மாதங்கள் முதல் இரண்டு ஆண்டு வரை நீடித்தது. 2022-23 முதல் இத்திட்டம் கைவிடப்பட்டது.
பிரதமர் அலுவலகம்
யாஸ் புயலின் பாதிப்புகளை ஆய்வு செய்வதற்காக மே 28 அன்று பிரதமர் மேற்கு வங்கம் மற்றும் ஒடிசாவிற்கு பயணம்
யாஸ் புயலினால் பாதிக்கப்பட்ட பகுதிகளை வான்வழியாக பிரதமர் ஆய்வு செய்யவுள்ளார்
பிரதமர் திரு நரேந்திர மோடி, 2021, மே 28 அன்று ஒடிசா மற்றும் மேற்கு வங்கத்திற்கு பயணம் மேற்கொள்ளவிருக்கிறார். இந்த இரு மாநிலங்களில் புயலினால் ஏற்பட்ட பாதிப்பு குறித்து மதிப்பீடு செய்வதற்கான ஆய்வுக் கூட்டங்களுக்கு அவர் தலைமை வகிப்பார்.
இரண்டு மாநிலங்களில் புயலினால் பாதிக்கப்பட்ட பகுதிகளை வான்வழியாக பிரதமர் ஆய்வு செய்வார்.
அறிவியல் மற்றும் தொழில்நுட்பத்துறை
தூய்மைப்படுத்தப்பட்ட கழிவு நீரில் இருந்து இயற்கை விவசாயம் செய்யும் புதிய முறையை சிஎஸ்ஐஆர்-சிஎம்ஈஆர்ஐ அறிமுகப்படுத்தியுள்ளது
நீர்ப்பாசனம் மற்றும் வேளாண் பணிகளுக்காக கழிவு நீரைப் பயன்படுத்தும் முதல் கழிவு நீர் தூய்மைப்படுத்தும் தொழில்நுட்பத்தை சிஎஸ்ஐஆர்-மத்திய இயந்திர பொறியியல் ஆராய்ச்சி நிறுவனம், துர்காப்பூர் அறிமுகப்படுத்தியுள்ளது.
‘அக்வா ரீஜிக்’ என்னும் பெயரிலான இந்த அமைப்பை சிஎஸ்ஐஆர்-மத்திய இயந்திர பொறியியல் ஆராய்ச்சி நிறுவனத்தின் இயக்குநர் பேராசிரியர்  ஹரிஷ் ஹிராணி, கூடுதல் மாவட்ட நீதிபதி திரு சுபேந்து பாசு மற்றும் இதர அலுவலர்களின் முன்னிலையில் மேற்கு வங்கத்தின் துர்காப்பூரில் உள்ள சிஎஸ்ஐஆர்-மத்திய இயந்திர பொறியியல் ஆராய்ச்சி நிறுவன காலனியில் தொடங்கி வைத்தார்.
தொடக்கவுரை ஆற்றிய பேராசிரியர் ஹிரானி, கரியமில வாயு, கழிவு நீர் கால்வாய்கள் அடிக்கடி அடைத்துக் கொள்ளுதல் மற்றும் கழிவு நீர் வெளியேற்றம் ஆகியவற்றுக்கான தீர்வை அவர் கண்டுபிடிக்க விரும்பியதாக கூறினார். கொரோனா வைரஸ் 34 நாட்கள் வரை கழிவு நீரில் உயிர்வாழும் என்றும் அவர் குறிப்பிட்டார். இவற்றையெல்லாம் மனதில் வைத்து இந்த தொழில்நுட்பம் உருவாக்கப்பட்டுள்ளதாகவும் அவர் கூறினார்.
கழிவு நீரை ஆறு கட்டங்களாக தூய்மைப்படுத்தும் இந்த முறை மூலம் நான்கு ஏக்கர்கள் விளைநிலங்களுக்கு தேவையான 24,000 லிட்டர்கள் தண்ணீரை சுத்தப்படுத்தலாம். இதன் சுத்திகரிப்பு உபகரணம் உள்ளூரிலேயே கிடைக்கும். தூய்மைப்படுத்தப்பட்ட சிறிது நேரத்திற்கு பிறகு குடிக்கவும் இந்த தண்ணீரை உபயோகப்படுத்தலாம்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே
காணவும்: https://pib.gov.in/PressReleasePage.aspx?PRID=1691622
|
சுகாதாரம் மற்றும் குடும்ப நலத்துறை அமைச்சகம்
|
கொவிட்-19 அண்மைத் தகவல்கள்
இந்தியாவின் முதல் மொபைல் தொற்று – பரிசோதனை நிலையத்தை  டாக்டர் ஹர்ஷ் வர்தன் துவக்கி வைத்தார்
குணமடையும் விகிதம் 52.96 விழுக்காடாக அதிகரிப்பு
மத்திய சுகாதார மற்றும் குடும்ப நலத்துறை அமைச்சர் டாக்டர் ஹர்ஷ் வர்தன், கொவிட்-19 தொற்றுக்கான பரிசோதனை வசதி, தொலைத் தூரப் பகுதிகளுக்கும் சென்றடைவதற்காக இந்தியாவின் முதல் மொபைல் ஐ-லேபை  துவக்கி வைத்துள்ளார். இந்தப் பரிசோதனை நிலையத்தை, எளிதில் செல்ல முடியாத தொலைத் தூரப் பகுதிகளுக்கும் கொண்டு சென்று பரிசோதனை செய்யலாம். இந்த
ஐ-லேப் நாளொன்றுக்கு 25 கொவிட்-19 ஆர்டி-பிசிஆர் பரிசோதனைகளையும், 300 எலிசா பரிசோதனைகளையும், காசநோய், எச்ஐவி-க்கான கூடுதல் பரிசோதனைகளையும், சிஜிஎச்எஸ்  கட்டண விகிதத்தில் செய்ய வல்லது. மத்திய அறிவியல் தொழில்நுட்ப அமைச்சகத்தின் கீழ் இயங்கும் உயிரி தொழில்நுட்பத் துறை இந்த ஐ-லேபுக்கு உதவி வருகிறது.
கடந்த 24 மணி நேரத்தில், 7390 கொவிட்-19 நோயாளிகள் குணமாகியுள்ளனர். இதுவரை, கொவிட்-19 தொற்றால் பாதிக்கப்பட்ட மொத்தம் 1,94,324 நோயாளிகள் குணமடைந்துள்ளனர். குணமடையும் விகிதம் 52.96 விழுக்காடாக அதிகரித்துள்ளது. தற்போது 1,60,384 நோயாளிகள் மருத்துவக் கண்காணிப்பில் இருக்கிறார்கள்.
அரசு பரிசோதனைச் சாலைகள் 699 ஆகவும், தனியார் பரிசோதனைச் சாலைகள் 254 ஆகவும்  அதிகரித்துள்ளன.
நிகழ்நேர பிசிஆர்  அடிப்படையிலான சோதனைச் சாலைகள் – 540 , ட்ரூனேட்  அடிப்படையிலானச் சோதனைச் சாலைகள் – 340 , CBNAAT அடிப்படையிலான சோதனைச் சாலைகள் – 73  ஆகும்.
கடந்த 24 மணி நேரத்தில், 1,65,412 மாதிரிகள் பரிசோதிக்கப்பட்டுள்ளன. இதுவரை 62,49,668 மாதிரிகள் பரிசோதிக்கப்பட்டுள்ளன.
••••••
நிதி அமைச்சகம்
தங்க பத்திர திட்டம் 2020-21  - வெளியீட்டு விலை
மத்திய அரசு கடந்த 2020, அக்டோபர் 10ம் தேதி வெளியிட்ட அறிவிப்பு படி No.4-B/2020 தங்க பத்திர திட்டம்  2021 ஜனவரி 11-15ம் தேதிகளில் திறக்கப்படும். ஜனவரி 19ம் தேதி தங்க பத்திரம் கணக்கில் வரவு வைக்கப்படும். தங்க பத்திரித்தின் வெளியீட்டு விலை, கிராம் ஒன்றுக்கு ரூ.5,104 ஆக இருக்கும் என ரிசர்வ் வங்கி ஜனவரி 8ம் தேதி வெளியிட்ட அறிக்கையில் தெரிவிக்கப்பட்டுள்ளது.
பாதுகாப்பு அமைச்சகம்
மத்திய பாதுகாப்புத் துறை செயலாளர் மியன்மார் பயணம்; இந்தியாவின் பாதுகாப்பு தொடர்பான விஷயங்கள் குறித்து அந்நாட்டு தலைமையுடன் விவாதம்
மத்திய பாதுகாப்புத்துறை செயலர் திரு.கிரிதர் அரமனே 2023 ஜூன் 30 முதல் ஜூலை 1 வரை மியான்மருக்கு பயணம் மேற்கொண்டார். அவர், மூத்த ஜெனரல் மின் ஆங் ஹ்லைங்கை நே பியி தாவில் சந்தித்தார். மியான்மரின் பாதுகாப்பு அமைச்சர் மியா துன் ஓவையும் அவர் சந்தித்துப் பேசினார். மேலும் மியான்மர் கடற்படைத் தளபதி அட்மிரல் மோ ஆங் மற்றும் பாதுகாப்புத் தொழில்துறைத் தலைவர் லெஃப்டினன்ட் ஜெனரல் கான் மியின்ட் தான் ஆகியோரையும் சந்தித்தார்.
மியான்மரின் நாட்டு தலைமையுடன் இந்தியாவின் பாதுகாப்பு தொடர்பாக ஆலோசிக்க இந்தப் பயணம் வாய்ப்பளித்தது. இந்தச் சந்திப்பின் போது, எல்லைப் பகுதிகளில் அமைதியைப் பாதுகாத்தல், சட்டவிரோத எல்லை தாண்டிய நடமாட்டம் மற்றும் போதைப்பொருள் கடத்தல் போன்ற குற்றங்களைத் தடுப்பது குறித்தும் இரு தரப்பினரும் விவாதித்தனர். இரு தரப்பினரும் தங்கள் பகுதியிலிருந்து, மற்ற நாட்டுக்கு விரோதமான எந்த நடவடிக்கைகளும் நடைபெறாது என்பதில் தங்கள் நிலைப்பாட்டை மீண்டும் உறுதிப்படுத்தினர்.
இந்தியா மியான்மருடன் சுமார் 1,700 கிமீ நீள எல்லையைப் பகிர்ந்து கொள்கிறது. அந்த நாட்டில் ஏற்படும் எந்த நிகழ்வும் இந்தியாவின் எல்லைப் பகுதிகளில் நேரடி தாக்கத்தை ஏற்படுத்துகிறது. எனவே மியான்மரின் அமைதி, அந்நாட்டு மக்களின் நலன் ஆகியவை இந்தியாவிற்கு மிகவும் முக்கியத்துவம் வாய்ந்ததாக உள்ளது.
அறிவியல் மற்றும் தொழில்நுட்பத்துறை
மூளை வளர்ச்சி ஆய்வுகளுக்கு மனித அடிப்படையிலான மாதிரிகள்: இன்ஸ்பயர் உதவி தொகை பெற்றுள்ள விஞ்ஞானி கண்டுபிடிப்பு
நரம்பணு வளர்ச்சி மற்றும் ஆட்டிஸம் போன்ற நரம்பியல் வளர்ச்சி குறைபாடுகள் பற்றிய ஆய்வுகளை மேற்கொள்வதற்காக மனித அடிப்படையிலான மாதிரிகளை இன்ஸ்பயர் உதவித்தொகை பெற்றுள்ள டாக்டர் யோகிதா கே அட்லகா உருவாக்கியுள்ளார். மூளை குறைபாடுகளுக்கான சிகிச்சை வழிமுறைகளை வடிவமைப்பதில் இந்தக் கண்டுபிடிப்பு உதவிகரமாக இருக்கும்.
பல தசாப்தங்களாக மூளை சம்பந்தமான குறைபாடுகளை புரிந்து கொள்வதற்கு விலங்குகளின் மாதிரிகள் பயன்படுத்தப்படுவதுடன், இதில் உபயோகப்படுத்தப்படும் மருந்துகள், மருத்துவ சோதனைகளில் தோல்வி அடைந்துள்ளன. மனித மாதிரிகளின் பற்றாக்குறை, இவற்றின் சிகிச்சை உத்திகளை வடிவமைப்பதில் மிகவும் அவசியமான இதுபோன்ற குறைபாடுகளின் பரவல் குறித்த அறிவின்மைக்கு வழிவகுத்தது. இந்த நிலையில், அறிவியல் மற்றும் தொழில்நுட்பத் துறையின் இன்ஸ்பயர் உதவித்தொகை பெற்றுள்ள டாக்டர் யோகிதா கே அட்லகா, ஹரியானாவில் உள்ள தேசிய மூளை ஆராய்ச்சி மையத்தில், மூளை வளர்ச்சி மற்றும் குறைபாடு குறித்த புரிதலுக்காக மனித அடிப்படையிலான முதல்நிலை உயிரணு மாதிரியை உருவாக்கியுள்ளார். தற்போது ஃபரிதாபாத்தில் உள்ள டிரான்ஸ்நேஷனல் சுகாதார அறிவியல் மற்றும் தொழில்நுட்ப நிறுவனத்தில் அவர் விஞ்ஞானியாக பணிபுரிகிறார். மனித புற ரத்தத்திலிருந்து தூண்டப்பட்ட ஃப்ளூரிபொடென்ட் முதல்நிலை உயிரணுக்களை உருவாக்கி, உற்பத்தி செய்வதற்கான நெறி முறையை இந்தியாவில் முதன்முறையாக தமது ஆராய்ச்சி குழுவுடன் அவர் தயாரித்தார். தூண்டப்பட்ட ஃப்ளூரிபொடென்ட் முதல்நிலை உயிரணுக்களை, மூளை சார்ந்த முதல்நிலை உயிரணுக்களாக, அதாவது நரம்பியல் முதல்நிலை உயிரணுக்களாக வேறுபடுத்துவதற்கான நெறிமுறையையும் அவர்கள் சீர் படுத்தியுள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1742164
https://pib.gov.in/PressReleasePage.aspx?PRID=1742219
https://pib.gov.in/PressReleasePage.aspx?PRID=1742220
பிரதமர் அலுவலகம்
அகமதாபாதில் நடைபெற்ற நவராத்திரி விழா கொண்டாட்டங்களில் பிரதமர் பங்கேற்றார்
பிரதமர் திரு. நரேந்திர மோடி அகமதாபாதில் உள்ள ஜிஎம்டிசி மைதானத்தில் நடைபெற்ற நவராத்திரி விழாவில் கலந்து கொண்டார். குஜராத் ஆளுநர் திரு. ஆச்சார்யா தேவ்ரத், குஜராத் முதலமைச்சர் திரு. பூபேந்திர படேல் ஆகியோருடன் பிரதமர் மைதானத்துக்கு வருகை தந்தார். விழாவில், குஜராத் ஆளுநர், முதல்வர் மற்றும் லட்சக்கணக்கான பக்தர்கள் முன்னிலையில், அன்னை அம்பா தேவிக்கு, மகா ஆரத்தி எடுத்து பிரதமர் வழிபாடு செய்தார். இந்திய கலாச்சாரத்தின் அடையாளமாகவும், உள்ளூர் பெருமையை பறைசாற்றுவதாகவும் உள்ள நவராத்திரி விழாவில் பிரதமர் பங்கேற்றது பக்தர்களை பெரிதும் மகிழ்ச்சியில் ஆழ்த்தியது. பிரதமருக்கு, அன்னை அம்பா தேவியின் ஸ்ரீ யந்திரத்தை,ஷ நினைவுப் பரிசாக முதலமைச்சர் வழங்கினார். தொடர்ந்து கர்பா உள்ளிட்ட பாரம்பரிய கலை நிகழ்ச்சிகளையும் பிரதமர் பார்வையிட்டார்.
குஜராத்தில் இரண்டுநாள் சுற்றுப் பயணம் மேற்கொண்டுள்ள பிரதமர், இன்று பல்வேறு நிகழ்ச்சிகளில் கலந்து கொள்வதுடன், சூரத் மற்றும் பவ் நகரில் பல்வேறு வளர்ச்சித் திட்ட பணிகளை தொடங்கி வைத்து, அடிக்கல் நாட்டினார். தேசிய விளையாட்டுப் போட்டிகளை அகமதாபாதில் இன்று தொடங்கி வைக்கிறார்.
நாளை 51 சக்தி பீடங்களில் ஒன்றான அம்பாஜியில் உள்ள கோயிலில் நடைபெறும் நிகழ்ச்சியில் கலந்து கொள்கிறார். மேலும், பல்வேறு வளர்ச்சித் திட்டப் பணிகளுக்கு அடிக்கல் நாட்டி தொடங்கி வைப்பதுடன், ரூ.7,200 கோடி மதிப்பீட்டில் நிறைவேற்றப்பட்ட பல்வேறு நலத்திட்டங்களை நாட்டுக்கு அர்ப்பணிக்கிறார். பிரதமரின் வீட்டு வசதி திட்டத்தின்கீழ், 45,000-க்கும் மேற்பட்ட வீடுகள் கட்டும் பணிகளை தொடங்கி வைக்கிறார். மேலும், பிரசாத் திட்டத்தின்கீழ், தாரங்கா மலை-அம்பாஜி-அபு இடையே புதிய அகலப்பாதை, அம்பா தேவியின் கோயில் யாத்திரைப் பணிகளை மேம்படுத்தும் திட்டங்களுக்கு அடிக்கல் நாட்டுகிறார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1863549
பாதுகாப்பு அமைச்சகம்
உத்தரகாண்ட் பிதோராகரில் இந்தியா-நேபாளம் இடையே கூட்டு ராணுவ பயிற்சி தொடக்கம்
இந்தியா-நேபாளம் இடையே நடைபெறும் 15வது சூர்ய கிரன் கூட்டுபயிற்சி உத்தரகாண்ட் மாநிலம் பிதோராகரில் இன்று தொடங்கி, அக்டோபர் 3ம் தேதி வரை நடைபெறுகிறது.
இந்த பயிற்சியின் போது, இந்திய ராணுவம் மற்றும் நேபாள ராணுவத்தை சேர்ந்த காலாட் படை பிரிவுகள் கூட்டு பயிற்சியில் ஈடுபடுவர்.
இதன் மூலம் இருநாட்டு ராணுவங்களுக்கு இடையிலான செயல்பாடுகள் மேம்படும் மற்றும் தீவிரவாதத்துக்கு எதிரான நடவடிக்கைகள் மற்றும் பேரிடர் நிவாரண நடவடிக்கைகளில் அனுபவங்கள் பகிரப்படும்.
இந்த பயிற்சியின் தொடக்க விழா, இருநாட்டு ராணுவ இசைகளுடன் பாரம்பரிய முறையில் நடத்தப்பட்டது. கூட்டு பயிற்சியில் பங்கேற்றவர்களுடன் உரையாற்றிய உத்தர் பாரத் பகுதி கட்டுப்பாட்டு மைய தலைமை அதிகாரி லெப்டினன்ட் ஜெனரல் எஸ்.எஸ்.மகல், கூட்டுபயிற்சியில் ஈடுபடும் ராணுவத்தினர் பரஸ்பர நம்பிக்கையை வலுப்படுத்தும் விதத்தில் பயிற்சி பெற வேண்டும் எனவும், இரு தரப்பின் செயல்பாடுகள் மற்றும் சிறந்த முறைகளை பகிர வேண்டும் எனவும் அறிவுறுத்தினார்.
முன்பாக, இந்த கூட்டு பயிற்சியில் பங்கேற்க வந்த நேபாள ராணுவத்தினருக்கு பிதோராகரில், பாரம்பரிய முறையில் ராணுவ வரவேற்பு அளிக்கப்பட்டது. இந்த பயிற்சியில் இரு நாட்டு ராணுவங்களைச் சேர்ந்த 650 பேர் பங்கேற்கின்றனர்.
எரிசக்தி அமைச்சகம்
ஆத்மனிர்பர் பாரத் அபியன் திட்டத்தின் கீழ் ரூ 90,000 கோடி நிதி தொகுப்பை நீட்டிக்கும் மாநிலங்கள் / யூனியன் பிரதேசங்களுக்கு மத்திய மின்துறை அமைச்சகம் கடிதம்
வலியுறுத்தப்பட்ட மின் விநியோக நிறுவனங்களுக்கு உதவுவதற்காக ரூ 90,000 கோடி நிதி தொகுப்பை நீட்டித்து அனைத்து மாநிலங்களுக்கும் / யூனியன் பிரதேசங்களுக்கும் மத்திய மின்துறை அமைச்சகம் கடிதம் எழுதியுள்ளது. இதுதொடர்பான கடிதம் மே 14ம் தேதி அன்று அனுப்பப்பட்டுள்ளது.
இந்த கடினமான காலங்களில் ஜென்கோஸ் / டிரான்ஸ்கோஸால் வழங்கப்பட்ட மின்சார விநியோகத்தை பராமரிப்பது மின் விநியோக நிறுவனங்களின் சுமையை மின் துறைக்கான தொகுப்பு கணிசமாகக் குறைக்கும் என்று மின்சாரம் மற்றும் புதிய, புதுப்பிக்கத்தக்க எரிசக்தி துறை அமைச்சர்  திரு. ஆர். கே.சிங் கூறினார். ஆத்மநிர்பார் பாரத் அபியனின் ஒரு பகுதியாக பவர் ஃபைனான்ஸ் கார்ப்பரேஷன் மற்றும் கிராமப்புற மின்மயமாக்கல் கார்ப்பரேஷன் மூலம் ரூ 90,000 கோடி பணப்புழக்கத்தை ஏற்படுத்த இந்திய அரசு மே 13ம் தேதி அன்று முடிவு செய்தது.
அதன்படி நீண்ட கால இடைக்கால கடன்களை 10 ஆண்டுகள் வரை மின் விநியோக நிறுவனங்களுக்கு நீட்டிக்கும்.
மாநிலங்கள் / யூனியன் பிரதேசங்களுக்கு அனுப்பப்பட்ட கடிதத்தில், கிராமப்பற மின்மயமாக்கல் கழகம் மற்றும் மின் நிதிக் கழகம் உடனடியாக மின் விநியோக நிறுவனங்களுக்கு கடன்களை நீட்டிக்கும் என்று குறிப்பிடுகின்றன, அவை உதய் மின் திட்டத்தின் கீழ் பரிந்துரைக்கப்பட்டுள்ள மூலதன வரம்புகளுக்குள் தேவைப்படும் தொகையை மேலும் கடன் வாங்க இயலும். மேலும், உதய் மின் திட்ட மூலதன வரம்பின் கீழ் தேவைப்படும் தொகை இல்லாத ஆனால் மின்சார நிலுவைத் தொகை மற்றும் வழங்கப்படாத மானிய வடிவில் மாநில அரசிடமிருந்து பெறத்தக்கவைகளைக் கொண்ட மின் விநியோக நிறுவனங்களும் இந்த கடன்களை மாநில அரசிடமிருந்து பெறத்தக்க அளவிற்கு தகுதியுடையவை.
இந்த கடன்கள் நீண்ட கால மற்றும் செயல்பாட்டு மூலதன தேவைக்கு எதிரானவை அல்ல என்பதால், மாநில அரசிடமிருந்து திருப்பிச் செலுத்தும் பாதுகாப்புடன், உதய் செயல்பாட்டு மூலதன வரம்புகள் பொருந்தாது.
வணிகம் மற்றும் தொழில்துறை அமைச்சகம்
கொரோனா தொற்றுக்குப்பின் வர்த்தகம் மற்றும் முதலீட்டை அதிகரிக்க எஸ்சிஓ நாடுகளுக்கு இந்தியா அழைப்பு
கொரோனா தொற்றுக்குப்பின், வர்த்தகம் மற்றும் முதலீட்டை அதிகரிக்க வேண்டும் என ஷாங்காய் ஒத்துழைப்பு அமைப்பில் உள்ள நாடுகளுக்கு மத்திய அமைச்சர் திரு பியூஷ் கோயல் அழைப்பு விடுத்துள்ளார்.
ஷாங்காய் ஒத்துழைப்பு அமைப்பில்  உள்ள நாடுகளின் வர்த்தக அமைச்சர்களின் 19வது கூட்டத்தை காணொலி காட்சி மூலம் இந்தியா நடத்தியது.
இந்த கூட்டத்தில் துவக்கவுரை ஆற்றிய மத்திய வர்த்தக மற்றும் தொழில்துறை அமைச்சர் திரு பியூஷ் கோயல், கொரோனா தொற்று காரணமாக தற்போதுள்ள நெருக்கடியில், பொருளாதாரத்தை விரைவாக மீட்க, எஸ்சிஓ நாடுகள் வர்த்தகம் மற்றும் முதலீடு திட்டங்களை ஆராய்ந்து, பொருளாதாரத்தை வலுப்படுத்த வேண்டும் என கேட்டுக் கொண்டார். எஸ்சிஓ அமைப்புக்குள் வர்த்தகம் மற்றும் முதலீடு தொடர்ந்து அதிகரிக்கும் வகையில் ஒத்துழைப்பு தொடர வேண்டும் எனவும், இது கொரோனா தொற்றுக்குப்பின் பொருளாதாரம் விரைவில் சீரடைவதை உறுதி செய்யும் என அவர் கூறினார்.
வர்த்தக மற்றும் தொழில்துறை இணையமைச்சர் திரு.ஹர்திப் சிங் பூரியும், இந்நிகழ்ச்சியில் பேசினார். கிர்கிஸ்தான், கஜகஸ்தான், பாகிஸ்தான், ரஷ்யா, தஜிகிஸ்தான் மற்றும் உஸ்பெகிஸ்தான் ஆகிய நாடுகளின் அமைச்சர்கள் இதில் கலந்து கொண்டனர்.
இந்த கூட்டத்தில் 4 அறிக்கைகள் ஏற்றுக் கொள்ளப்பட்டன. கொவிட் 19 நடவடிக்கை குறித்து அறிக்கை தாக்கல் செய்யப்பட்டது. மருந்துகள் மற்றும் வர்த்தகத்தில் சிறந்து ஒத்துழைப்புடன் எஸ்சிஓ நாடுகள் செயல்பட வேண்டிய அவசியம் குறித்து வலியுறுத்தப்பட்டது.
உலக வர்த்தக அமைப்பில் உறுப்பினர்களாக உள்ள எஸ்சிஓ நாடுகளின் அமைச்சர்களின் பலதரப்பு வர்த்தக முறை குறித்த அறிக்கையும் தாக்கல் செய்யப்பட்டது. விதிகள் அடிப்படையிலான பலதரப்பு பேச்சுவார்த்தைகளின் முக்கியத்துவத்தை இந்த அறிக்கை எடுத்துக்காட்டுகிறது. இது தவிர, அறிவுசார் சொத்துரிமையில் எஸ்சிஓ நாடுகளின் ஒத்துழைப்பு குறித்த அறிக்கை, குறு, சிறு மற்றும் நடுத்தர தொழில் துறையில் எஸ்சிஓ நாடுகளின் ஒத்துழைப்பை அதிகரிக்கும் புரிந்துணர்வு ஒப்பந்தங்களை அமல்படுத்தும் செயல் திட்டம் குறித்த அறிக்கையும் ஏற்றுக் கொள்ளப்பட்டது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1668141
பிரதமர் அலுவலகம்
அயோத்தி ஸ்ரீராம் கதா பூங்காவில் ஸ்ரீராமருக்கு நடைபெற்ற ராஜ்யாபிஷேகத்தின் போது பிரதமர் ஆற்றிய உரையின் முக்கிய அம்சங்கள்
ஜெய் சியா ராம்!
ஜெய் ஜெய் சியா ராம்!
உத்தரப்பிரதேச ஆளுநர் திருமதி ஆனந்தி பென் பட்டேல் அவர்களே, முதலமைச்சர் திரு யோகி ஆதித்யநாத் அவர்களே, துறவிகளே, அறிஞர் பெருமக்களே, பக்தர்களே, பெரியோர்களே, தாய்மார்களே, அனைவருக்கும் வணக்கம்.
ராம்லாலாவின் தரிசனமும், அவருக்கு சிறப்பு அபிஷேகம் செய்யும் பாக்கியமும் ராமரின் ஆசிர்வாதம் இருந்தால் மட்டுமே சாத்தியமாகும். ராமர் காட்டிய பாதை அவரது பட்டாபிஷேகத்தின் மூலம் மேலும் பிரகாசமடைந்துள்ளது. அயோத்தியின் ஒவ்வொரு அணுவிலும் அவரது தத்துவம் பொதிந்துள்ளது. இன்று ராம்லீலா, சரயு, ஆரத்தி, தீப உற்சவம் ஆகியவற்றின் மூலம் உலகம் முழுவதும் இந்த தத்துவம் பரப்பப்பட்டு வருகிறது. இந்த தருணத்தில் உங்கள் அனைவருக்கும் எனது அன்பான வாழ்த்துக்களை தெரிவித்து கொள்கிறேன். பகவான் ஸ்ரீராமர் பிறந்த புனிதமான இடத்தில் இன்று சிறிய தீபாவளியும், நாளை தீபாவளியும் கொண்டாடப்படுகிறது.
நண்பர்களே,
இந்தியா சுதந்திரம் அடைந்து 75 ஆண்டுகள் நிறைவுற்று, சுதந்திரத்தின் அமிர்தப் பெருவிழாவை கொண்டாடும் வேளையில் தீபாவளி வந்துள்ளது. இந்த சுதந்திரத்தின் அமிர்த காலத்தில் பகவான் ஸ்ரீ ராமரின் கொள்கைகள் நாட்டை புதிய உயரத்துக்கு கொண்டு செல்லும். அனைவரும் இணைவோம், அனைவரும் உயர்வோம், அனைவரின் நம்பிக்கையை பெறுவோம், அனைவரும் முயற்சிப்போம் என்ற கொள்கைகளை ராமரின் ஆட்சி மற்றும் நிர்வாகம் தொடர்பான போதனைகள் மற்றும் சிந்தனைகளில் நாம் காண முடியும். பகவான் ஸ்ரீ ராமரின் கொள்கைகள் வளர்ந்த இந்தியாவை நோக்கிய பயணத்தில் ஒவ்வொரு குடிமகனுக்கும் ஒரு கலங்கரை விளக்கம். இது மிகக் கடினமான இலக்குகளை அடைய உதவுகிறது.
செங்கோட்டையில் சுதந்திரதின உரையின்போது நான் ஐந்து உறுதிமொழிகளை பிரகடனப்படுத்தினேன். இந்த ஐந்து உறுதிமொழிகளும் அனைவரின் கடமை உணர்வுடன் தொடர்புடையது.
ஐந்து உறுதிமொழிகள், நம் பாரம்பரியத்தை மீட்டெடுப்பது மற்றும் அடிமை மனோபாவத்தை நீக்குவதாகும். தாயையும், தாய் நாட்டையும் சொர்க்கத்தையும் விட மேலாக நினைப்பதற்கு பகவான் ஸ்ரீ ராமர் நமக்கு வழிகாட்டியுள்ளார். ராமர் கோயில், காசி விஸ்வநாதர் ஆலயம், கேதார்நாத் மற்றும் மகாகல் லோகா ஆகிய இடங்கள் இதற்கு சான்றாகும். இந்திய நாட்டின் பெருமைகளாக விளங்கும் வழிபாட்டுத் தலங்களை நமது அரசு புதுப்பித்துள்ளது.
இந்தியாவை உச்சத்துக்கு கொண்டு செல்வது நம் அனைவரின் கடமையாகும். புதிய இந்தியா குறித்த நமது கனவு மெய்ப்படவேண்டும். இந்த விருப்பத்துடன் நான் என் உரையை நிறைவு செய்கிறேன். நாட்டு மக்கள் அனைவருக்கும் தீபாவளி வாழ்த்துக்கள். நன்றி.
மத்திய பணியாளர் தேர்வாணையம்
ஒருங்கிணைந்த பாதுகாப்பு சேவைகள் தேர்வின் -2022-ன் முடிவு அறிவிப்பு
யூனியன் பப்ளிக் சர்வீஸ் கமிஷன் 2022 செப்டம்பர் 04 அன்று நடத்திய ஒருங்கிணைந்த பாதுகாப்பு சேவைகள் தேர்வின் , 2022 முடிவுகளின் அடிப்படையில், 6658 விண்ணப்பதாரர்கள் அமைச்சகத்தின் சேவைத் தேர்வு வாரியத்தால் நடைபெறவுள்ள நேர்காணலுக்குத் தகுதி பெற்றுள்ளனர்.  டேராடூன் இந்தியன் மிலிட்டரி அகாடமியில், 155வது  படிப்புக்கான சேர்க்கை  இந்திய கடற்படை அகாடமி, எழிமலா, கேரளா  விமானப்படை அகாடமி, ஹைதராபாத்  பயிற்சி வகுப்பு ) ஆகியவை ஜூலை, 2023ல் தொடங்குகிறது  ஆபீசர்ஸ் டிரெய்னிங் அகாடமி, சென்னை 118வது எஸ்எஸ்சி    படிப்பு, 32வது SSC பெண்கள்   படிப்புகள் 2023 அக்டோபர் மாதத்தில் தொடங்குகிறது.
பட்டியல்களில் காட்டப்பட்டுள்ள அனைத்து வேட்பாளர்களின் தேர்வும் தற்காலிகமானது. தேர்வில் சேருவதற்கான நிபந்தனைகளுக்கு இணங்க, அவர்கள் வயது , கல்வித் தகுதிகள், என்சிசி   போன்றவற்றிற்கான அசல் சான்றிதழ்களைச் சமர்ப்பிக்க வேண்டும்.
மேலும் விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1861757
ரசாயனம் மற்றும் உரங்கள் அமைச்சகம்
19,420 ஆம்போடெரிசின்-பி குப்பிகள் கூடுதலாக ஒதுக்கீடு – திரு சதானந்த கவுடா
மாநிலங்களுக்கும், யூனியன் பிரதேசங்களுக்கும், ஆம்போடெரிசின்-பி மருந்து 19,420 குப்பிகளை கூடுதலாக ஒதுக்கீடு செய்திருப்பதாக மத்திய இரசாயனங்கள் மற்றும் உரத்துறை அமைச்சர் திரு டி வி சதானந்த கவுடா அறிவித்துள்ளார். இதில் தமிழ்நாட்டுக்கு 100 குப்பிகள் ஒதுக்கீடு செய்யப்பட்டுள்ளன.
இது தவிர, மே 21ஆம் தேதியன்று, நாடு முழுவதற்கும் 23,680 குப்பிகள் ஆம்போடெரிசின்- பி ஒதுக்கப்பட்டது குறிப்பிடத்தக்கது.
மேலும் விவரங்களுக்கு கீழே உள்ள ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1721438